კიკნათბერის ციხე

კიკნათბერის ციხე — გვიანდელი ფეოდალური ხანის ციხესიმაგრე საქართველოში, ქართლში, მდინარე ტანის ხეობაში, სოფელ ბობნევთან (გორის რაიონი). შემორჩენილია მხოლოდ ნანგრევები. ვახუშტი (XVIII ს.) კიკნათბერის ციხეს ახასიათებს როგორც მტკიცესა მიუვალს. კიკნათბერის ციხე სააკაძეთა ფეოდალურ საგვარეულოს ეკუთვნოდა, გიორგი სააკაძის საქართველოდან გადახვეწის შემდეგ სახასო გახდა.

ლიტერატურა
 ვახუშტი, აღწერა სამეფოსა საქართველოსა, წგნ.: ქართლის ცხოვრება, ს. ყაუხჩიშვილის გამოც., ტ. 4, თბ., 1973;

 ისტორიისა და კულტურის ძეგლთა აღწერილობა, ტ.5, თბ., 1990 წ.

კატეგორია:გორის მუნიციპალიტეტის ციხესიმაგრეები